ΔΗΜΟΣ ΛΑΡΙΣΑΙΩΝ	Λάρισα 5/2/2014

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Αρ. Πρωτ.: 11643

ΕΠΑΝΑΛΗΨΗ ΔΙΑΚΗΡΥΞΗΣ ΜΙΣΘΩΣΗΣ ΑΚΙΝΗΤΟΥ

Ο ΔΗΜΑΡΧΟΣ ΛΑΡΙΣΑΙΩΝ ΔΙΑΚΗΡΥΣΣΕΙ ΟΤΙ:

ΑΡΘΡΟ 1Ο

Προκειμένου ο Δήμος Λαρισαίων να προβεί στη μίσθωση ακινήτου για τη στέγαση υπηρεσιών του ΚΑΠΗ για το Στέκι Ιπποκράτη Παράρτημα Α΄ΚΑΠΗ, θα διενεργηθεί κατάθεση προσφοράς ενδιαφέροντος στο Δημοτικό Κατάστημα επί της οδού Ίωνος Δραγούμη 1, 2ος όροφος στις 17 του μηνός Φεβρουαρίου ημέρα Δευτέρα και ώρα 11:00.

Ο διαγωνισμός θα γίνει από την Οικονομική Επιτροπή στις 20 του μηνός Φεβρουαρίου ημέρα Πέμπτη και ώρα 13:00. Ο Δήμος θα μισθώσει το ακίνητο με το μικρότερο μίσθωμα.

Το ΚΑΠΗ που δίδεται για μίσθωση είναι το εξής:

Στέκι Ιπποκράτη Παράρτημα Α’ ΚΑΠΗ, ολικού ωφέλιμου εμβαδού 50-80 τ.μ.

ΑΡΘΡΟ 2Ο

Ο παραπάνω χώρος πρέπει να είναι χώρος εύκολης πρόσβασης, ευάερος, καλά μονωμένος έναντι θερμότητας, ψύχους και υγρασίας για την εξασφάλιση περιβάλλοντος άνετης παραμονής των ηλικιωμένων.

ΑΡΘΡΟ 3Ο

Ο προς μίσθωση χώρος πρέπει να διαθέτει W.C. και να είναι άνετα προσβάσιμος από ΑΜΕΑ.

ΑΡΘΡΟ 4Ο

Οι ενδιαφερόμενοι υποχρεούνται με την αίτηση τους να επισυνάψουν σχέδιο κάτοψης του προσφερομένου ακινήτου καθώς και την οικεία οικοδομική άδεια.

Ο ιδιοκτήτης ή νομέας του χώρου που ενδιαφέρεται να τον εκμισθώσει πρέπει να προσκομίσει σχετική υπεύθυνη δήλωση περί της νομιμότητας της κατασκευής και της διαμόρφωσης αυτού στη σημερινή του κατάσταση, με αποδοχή του άμεσου αποκλεισμού του και της κατάπτωσης της εγγύησης υπέρ του Δήμου σε περίπτωση διαπίστωσης οποιασδήποτε πολεοδομικής παράβασης (απαραίτητη βεβαίωση χρήσης γης) και Πιστοποιητικό Ενεργειακής Απόδοσης.

ΑΡΘΡΟ 5Ο

Το προσφερόμενο μίσθιο θα πρέπει να είναι ελεύθερο προς μίσθωση μη υφισταμένου κανενός σχετικού νομίμου κωλύματος (π.χ. δέσμευση ακινήτου, απαγόρευση υπεκμίσθωσης κ.λ.π.).

ΑΡΘΡΟ 6Ο

Η παρούσα μίσθωση διέπεται από την ισχύουσα εκάστοτε νομοθεσία περί μισθώσεων κτιρίων σε Ο.Τ.Α. Το μίσθωμα καταβάλλεται στις πρώτες 10 ημέρες κάθε μήνα. Η έναρξη των ενοικίων θα πραγματοποιηθεί με την υπογραφή της σύμβασης.

ΑΡΘΡΟ 7Ο

Επιτρέπεται στον μισθωτή να αναθέσει, (μετά από την διενέργεια διαγωνισμού), σε φυσικά ή νομικά πρόσωπα δημόσιου ή ιδιωτικού δικαίου, ή κοινοπραξίες, την παροχή υπηρεσιών πχ. Λειτουργία κυλικείου, προς τον αναθέτοντα φορέα ή προς τους δημότες.

ΑΡΘΡΟ 8Ο

Η επιτροπή του άρθρου 7 του Π.Δ. 270/81 πρέπει να αξιολογήσει τους προαναφερόμενους χώρους από πλευράς καταλληλότητας.

ΑΡΘΡΟ 9Ο

Για να γίνει κανείς δεκτός στη δημοπρασία πρέπει να προσκομίσει εγγυητική επιστολή αναγνωρισμένης Τράπεζας για ποσό 100 € μαζί με την εκδήλωση ενδιαφέροντος.

Η εγγυητική επιστολή επιστρέφεται στους αποτυχόντες αμέσως με την κατακύρωση του αποτελέσματος της δημοπρασίας εις δε τον επιτυχόντα μετά την υπογραφή της σύμβασης.

ΑΡΘΡΟ 10Ο

Ο τελευταίος μειοδότης δεν αποκτά κανένα δικαίωμα για αποζημίωσή του σε περίπτωση που για οποιοδήποτε λόγο δεν εγκριθούν τα πρακτικά της δημοπρασίας.

Ο τελευταίος μειοδότης υποχρεούται όπως εντός δέκα (10) ημερών αφότου κοινοποιηθεί σ' αυτόν με αποδεικτικό η απόφαση περί κατακυρώσεως του αποτελέσματος της δημοπρασίας προσέλθει για την υπογραφή της σύμβασης, σε διαφορετική περίπτωση η εγγύηση θα καταπέσει υπέρ του Δήμου Λαρισαίων χωρίς καμία δικαστική παρέμβαση και ο Δήμος Λαρισαίων μπορεί να κάνει επαναπλειστηριασμό εις βάρος αυτού για την τυχόν επί πλέον διαφορά της νέας δημοπρασίας από την προηγούμενη.

ΑΡΘΡΟ 11Ο

Ο τελευταίος μειοδότης θα υπογράψει το πρακτικό της δημοπρασίας και καθίσταται εις ολόκληρο υπεύθυνος για την εκπλήρωση των όρων της σύμβασης που θα υπογραφεί κατόπιν.

ΑΡΘΡΟ 12Ο

Τα έξοδα της δημοσίευσης της περίληψης της διακήρυξης βαρύνουν τον τελευταίο μειοδότη.

ΑΡΘΡΟ 13Ο

Όσοι θα πάρουν μέρος στη δημοπρασία θεωρείται ότι έλαβαν γνώση όλων των όρων της παρούσης τους οποίους και αποδέχτηκαν.

ΑΡΘΡΟ 14Ο

Περίληψη της διακήρυξης που θα περιέχει πρόσκληση εκδήλωσης ενδιαφέροντος θα δημοσιευτεί στον τύπο σύμφωνα με το άρθρο 4 του Π.Δ.270/1981.

Α. ΕΚΔΗΛΩΣΗ ΕΝΔΙΑΦΕΡΟΝΤΟΣ

Οι προσφορές ενδιαφέροντος κατατίθενται στο Δήμο (άρθρο 1), στη συνέχεια η αρμόδια Δημοτική υπηρεσία τις διαβιβάζει στην Οικονομική Επιτροπή και τέλος τις αποστέλλει στην αρμόδια επιτροπή, η οποία με επιτόπια έρευνα, κρίνει περί της καταλληλότητας των προσφερομένων ακινήτων και περί του αν ταύτα πληρούν τους όρους της παρούσας διακήρυξης. Η επιτροπή συντάσσει σχετική έκθεση εντός δέκα (10) ημερών από την λήψη των προσφορών. Οι λόγοι αποκλεισμού ενός ακινήτου αιτιολογούνται επαρκώς στην έκθεση. Η έκθεση αξιολόγησης, μαζί με τις προσφορές ενδιαφέροντος, αποστέλλονται στην αρμόδια δημοτική υπηρεσία.

Η απόφαση αυτή αναγράφεται στα πρακτικά μαζί με τα σχετικά περί τυχόν αποκλεισμού κάποιου ενδιαφερομένου να συμμετάσχει στη δημοπρασία επειδή δεν πληροί τους όρους της διακήρυξης και κοινοποιείται σε ένα έκαστο των εκδηλωσάντων ενδιαφέρον.

Β. ΔΙΕΝΕΡΓΕΙΑ ΔΗΜΟΠΡΑΣΙΑΣ

Μετά ταύτα ορίζεται από την Οικονομική Επιτροπή η ημέρα και ώρα διεξαγωγής δημοπρασίας και καλούνται επί αποδείξει να λάβουν μέρος σ' αυτήν μόνον εκείνοι των οποίων τα ακίνητα κρίθηκαν κατάλληλα .

Η δημοπρασία είναι μειοδοτική, φανερή και προφορική και διεξάγεται ενώπιον της Οικονομικής Επιτροπής. Οι προσφορές θα αφορούν την συνολική τιμή μισθώματος ανά μήνα. Η Οικονομική Επιτροπή θα καθορίσει τον τρόπο τυχόν εφαρμογής αναπροσαρμογής του μισθώματος κατά τρόπο ενιαίο για όλους τους υποψήφιους εκμισθωτές.

Ο ΔΗΜΑΡΧΟΣ ΛΑΡΙΣΑΙΩΝ

ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ